31996R0620
L 089/3
JURNALUL OFÍCIAL AL UNIUNII EUROPENE
REGULAMENTUL (CE) NR. 620/96 AL COMISIEI
din 9 aprilie 1996
de modificare a Regulamentului (CE) nr. 785/95 privind normele de aplicare a Regulamentului (CE) nr. 603/95 al Consiliului privind organizarea comună a piețelor în sectorul furajelor uscate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 603/95 al Consiliului din 21 februarie 1995 privind organizarea comună a piețelor în sectorul furajelor uscate (1) modificat ultima dată de Regulamentul (CE) nr. 1347/95 (2), în special articolele 8, 9 și 18,
întrucât Regulamentul (CE) nr. 785/95 al Comisiei (3), modificat de Regulamentul (CE) nr. 1362/95 (4) stabilește normele de aplicare a Regulamentului (CE) nr. 603/95; întrucât Regulamentul (CE) nr. 785/95 trebuie modificat ca urmare a experienței dobândite în scopul unei mai bune gestionări a activităților în cauză;
întrucât este necesar ca „produsele furajere similare” menționate la articolul 1 din Regulamentul (CE) nr. 603/95, pentru care se poate plăti ajutorul pentru furaje uscate, să fie mai clar definite;
întrucât, pentru a preveni primirea mai multor ajutoare în baza diverselor regimuri de ajutoare, trebuie luate măsuri ca ajutorul pentru prelucrarea furajelor sub formă de furaje uscate să se plătească numai pentru producția totală de plante furajere verzi realizată;
întrucât noțiunea de amestecuri de furaje uscate și alte produse trebuie definită mai clar, astfel încât ajutorul pentru prelucrare să se acorde numai pentru produsele care întrunesc condițiile stabilite de Regulamentul (CE) nr. 603/95 susmenționat;
întrucât buna gestionare a ajutorului pentru uscarea și/sau măcinării furajelor impune ca ajutorul să se acorde exclusiv pentru produse agricole obținute de pe parcelele a căror destinație agricolă poate fi verificată de autoritățile competente din statele membre;
întrucât se impune adoptarea unor norme privind introducerea în întreprinderile de prelucrare și a altor produse în afara furajelor care urmează să fie uscate și/sau măcinate;
întrucât întreprinderile de prelucrare trebuie să fie autorizate de autoritățile competente conform unei proceduri speciale, pentru a asigura aplicarea unui tratament egal tuturor întreprinderilor din cadrul Comunității;
întrucât ar trebui stabilite termenele de depunere a cererilor de ajutor pentru prelucrarea furajelor, cât și datele pe care întreprinderile trebuie să le transmită autorităților competente în aceste cereri;
întrucât ar trebui să reiasă în mod clar că penalizările stabilite pentru depășirea termenelor de depunere către autoritățile competente a contractelor și a declarațiilor privind furajele livrate în scopul prelucrării se aplică exclusiv produselor cuprinse în documentele înaintate după termenul limită stabilit;
întrucât întreprinderile mici din regiuni mai greu accesibile trebuie să beneficieze de derogări în cazul investițiilor deosebit de mari;
întrucât întreprinderile ar trebui să stabilească mai des conținutul mediu de umiditate al furajelor pe care le usucă și să-l comunice autorităților competente;
întrucât ar trebuie mai bine precizate modalitățile de prelevare a eșantioanelor pentru analize, mai ales în cazul întreprinderilor care produc amestecuri furajere;
întrucât, în vederea unei monitorizări eficiente a activităților întreprinderilor de prelucrare, ar trebuie fixat un procent de producție minim care să fie supus verificărilor sistematice de către autoritățile competente;
întrucât, pe baza experienței câștigate, ar trebuie definite mai clar cantitățile minime care alcătuiesc loturile de produse finite supuse prelevărilor obligatorii a eșantioanelor;
întrucât întreprinderile de prelucrare trebuie să consemneze în evidențele stocurilor produsele pe care le folosesc la fabricarea amestecurilor și efectul acestora asupra conținutului total de proteine brute al furajelor uscate pe care le produc;
întrucât autoritățile competente din statele membre trebuie să transmită Comisiei valorile conținutului de umiditate a furajelor care urmează să fie uscate, conform raportărilor întreprinderilor;
întrucât Comitetul de gestionare a furajelor uscate nu a emis un aviz în termenul stabilit de președintele său,
ADOPTĂ PREZENTUL REGULAMENT:
Articolul 1
Regulamentul (CE) nr. 785/95 se modifică după cum urmează:
1.
Articolul 2 se modifică după cum urmează:
(a)
alineatul (1) litera (a) se înlocuiește cu următorul text:
„(a)
«furaje deshidratate» reprezintă produsele enumerate la articolul 1 litera (a), prima și a treia liniuță, din regulamentul menționat, care au fost supuse unui proces de uscare artificială prin expunere la căldură; «produsele furajere similare» menționate la punctul (a), a treia liniuță, de la articolul menționat, includ:
-
legume furajere;
-
ierburi furajere;
-
plante întregi, recoltate verzi și cu semințe crude, aparținând cerealelor enumerate la punctul 1 din anexa I la Regulamentul (CEE) nr. 1765/92, cultivate pe terenuri care nu au fost declarate în cererea de ajutor privind suprafețele, în vederea ajutorului pentru recolte obținute de pe terenuri arabile prevăzut de regulamentul respectiv;
-
Chenopodium quinoa,
în măsura în care speciile respective se regăsesc în codurile CN 1214 90 91 și 1214 90 99;”;
(b)
la alineatul (1) se adaugă următorul paragraf:
„Ajutorul pentru prelucrarea sub formă de furaje uscate nu se plătește pentru plantele furajere ale căror semințe au fost culese”;
(c)
se adaugă punctul 5, cu următorul conținut:
„(5)
«amestec» reprezintă produsul folosit ca hrană animală, conținând furajele prevăzute la articolul 1 din Regulamentul (CE) nr. 603/95, uscat și/sau măcinat de întreprinderea de prelucrare, amestecate cu alte produse, numite «aditivi», de un alt tip sau de același tip, dar uscate și/sau măcinate în altă parte.
Totuși, furajele uscate având un conținut maxim de 3 % de aditivi din greutatea totală a produsului finit nu sunt considerate amestec, dacă conținutul total de azot din masa aditivului în stare uscată nu depășește 2,4 %.”
2.
Articolul 3 se înlocuiește cu următorul text:
„Articolul 3
(1) În sensul prezentului regulament, ajutorul prevăzut la articolul 3 din Regulamentul (CE) nr. 603/95 se acordă pentru produsele menționate la articolul 2 alineatul (1), de calitate bună, veritabilă și comercială, care răspund cerințelor de comercializare a produselor utilizate în hrana animalelor, și care:
(a)
părăsesc, fără a suferi vreo prelucrare suplimentară sau sub formă de amestec în sensul definiției de la articolul 2 alineatul (5) primul paragraf:
-
sediul întreprinderii de prelucrare;
-
în cazul în care depozitarea nu se poate face la sediul întreprinderii, un depozit amplasat în afara întreprinderii, care garantează supravegherea adecvată a furajului depozitat și care a fost aprobat în prealabil de autoritatea competentă;
-
în cazul instalației de uscare mobile, instalația respectivă, iar, dacă depozitarea se face la sediul unității care efectuează uscarea, oricare alt depozit care îndeplinește condițiile stabilite la a doua liniuță;
(b)
prezintă următoarele caracteristici, la ieșirea din întreprinderea de prelucrare menționată la litera (a):
(i)
conținutul maxim de umiditate:
-
12 % în cazul furajelor uscate la soare, al furajelor deshidratate măcinate, concentratelor de proteină și produselor deshidratate;
-
14 %, în cazul altor furaje deshidratate;
(ii)
conținutul total minim de proteină brută al produsului uscat:
-
15 % în cazul furajelor deshidratate, al furajelor uscate la soare și al produselor deshidratate;
-
45 % în cazul concentratelor de proteină.
Ajutorul se plătește numai pentru cantitățile de produse obținute prin uscarea furajului produs pe parcele care, la controlul efectuat de autoritatea competentă, dovedesc că pot fi utilizate în agricultură.
(2) Înainte de introducerea în întreprindere a altor produse decât furajele și care urmează să fie uscate și/sau măcinate în vederea fabricării amestecurilor definite la articolul 2 alineatul (5), întreprinderea de prelucrare informează în acest sens autoritățile competente din statul membru în cauză, precizând tipul și cantitățile de astfel de produse.
Atunci când produsele introduse constau din furaje uscate și/sau măcinate de o altă întreprindere de prelucrare, întreprinderea respectivă informează la rândul ei autoritățile competente, cu privire la originea și destinația acestor produse; în acest caz, produsele pot fi aduse la sediul întreprinderii numai sub supravegherea autorităților competente și în condițiile stabilite de acestea.
Furajele uscate care părăsesc o întreprindere de prelucrare pot reintra în întreprinderea respectivă numai în scopul reambalării sau reprelucrării, sub supravegherea autorității competente și în condițiile stabilite de aceasta.
Produsele care se întorc în întreprinderea de prelucrare în conformitate cu prezentul alineat nu pot fi depozitate în același loc cu furajele uscate și/sau măcinate de întreprinderea în cauză; mai mult, ele sunt înregistrate în evidențele stocurilor întreprinderii în conformitate cu articolul 12 alineatul (1).”
3.
Articolul 4 se modifică după cum urmează:
(a)
alineatul (1) se înlocuiește cu următorul text:
„(1) În scopul aprobării menționate la articolul 2 alineatul (2), întreprinderea de prelucrare are obligația:
(a)
să depună la autoritatea competentă un dosar conținând:
-
planul întreprinderii, ilustrând, în special, punctele de intrare a produselor care urmează să fie prelucrate, punctele de ieșire a furajelor uscate, amplasamentul depozitului de produse care așteaptă să fie prelucrate și al depozitului de produse finite și planul secțiilor de prelucrare;
-
o descriere a instalațiilor care execută operațiile menționate la articolul 2 alineatul (2) literele (a), (b) și (c) și, în special, a cuptoarelor de uscare și a utilajelor de măcinat, cu detalii privind capacitatea de evaporare pe oră, temperatura de prelucrare și dispozitivele de cântărire;
-
o listă a aditivilor folosiți înainte sau în timpul procesului de deshidratare și o listă a celorlalte produse folosite în procesul de fabricație și a produselor finite;
-
un model de evidență a stocurilor, care trebuie să permită monitorizarea zilnică a cantităților de produse care intră la deshidratare și/sau măcinare, a cantităților produse și a cantităților de lianți și oricare alți aditivi folosiți în procesul de fabricație. Evidențele conțin un capitol special destinat furajelor uscate care intră sau reintră în întreprinderile aprobate.
Întreprinderile notifică autorității competente, în termen de câteva zile, orice modificare survenită în dosarul menționat, pentru a obține confirmarea aprobării;
(b)
respectă:
-
cerințele prevăzute în Regulamentul (CE) nr. 603/95;
-
cerințele prevăzute în prezentul regulament.
În cazul în care o întreprindere de prelucrare nu îndeplinește oricare dintre cerințele de la litera (a) sau (b) de mai sus, ea își pierde aprobarea pe o perioadă care urmează să fie stabilită de autoritatea competentă în funcție de gravitatea abaterii.”;
(b)
se adaugă alineatul (3) cu următorul conținut:
„(3) Aprobarea menționată la articolul 2 alineatele (2) și (3) se acordă înainte de începutul anului de comercializare, de către autoritatea competentă din statul membru, la cererea părții interesate.
Comisia poate recunoaște excepții de la prezenta dispoziție, în situații excepționale și pe o perioadă de maximum două luni de la începutul anului de comercializare respectiv. În aceste cazuri, întreprinderea este considerată ca aprobată în mod provizoriu, până la acordarea aprobării definitive de către autoritatea competentă.”
4.
Articolul 5 se modifică după cum urmează:
(a)
primul paragraf de la alineatul (1) se înlocuiește cu următorul text:
„(1) În termen de 45 de zile de la sfârșitul lunii, întreprinderile de prelucrare depun cererile de ajutor menționate la articolul 3 din Regulamentul (CE) nr. 603/95 pentru cantitățile care au părăsit întreprinderea în luna respectivă.”;
(b)
alineatele (2) și (3) se înlocuiesc cu următoarele texte:
„(2) Cererile de ajutor conțin cel puțin:
-
prenumele, numele, adresa și semnătura solicitantului;
-
cantitățile cuprinse în cererea de ajutor, defalcate pe loturi;
-
data la care fiecare cantitate a părăsit întreprinderea;
-
confirmarea prelevării probelor din fiecare lot, în conformitate cu articolul 11 alineatul (3), la ieșirea din întreprindere sau la amestecarea furajului uscat, și datele necesare identificării eșantioanelor;
-
o listă, pe loturi, a tuturor aditivilor menționați la articolul 2 alineatul (5), cu precizarea tipului, a denumirii, a conținutului total de azotați în substanța uscată și rata de incorporare în produsul finit;
-
în cazul amestecurilor în sensul articolului 2 alineatul (5) primul paragraf, conținutul total de proteine brute din fiecare lot de furaj uscat de întreprindere, după scăderea cantității totale de substanță azotată provenită din aditivi.
(3) Ajutorul se acordă întreprinderilor de prelucrare numai pentru cantitatea de furaje uscate și/sau măcinate la sediul acestora, minus greutatea aditivilor definiți la articolul 2 alineatul (5).”
5.
La articolul 8 alineatul (5), al doilea paragraf se înlocuiește cu următorul text:
„Cu excepția cazurilor de forță majoră, transmiterea documentelor susmenționate după termenul stabilit are ca rezultat o reducere cu 1 % pe zi lucrătoare a ajutorului pentru produsele care fac obiectul documentației depuse cu întârziere. Întreprinderile nu primesc ajutor pentru produsele care fac obiectul documentelor transmise cu o întârziere mai mare de 20 de zile lucrătoare.”
6.
Articolul 9 se înlocuiește cu următorul text:
„Articolul 9
(1) Întreprinderile de prelucrare cântăresc în mod sistematic furajele care urmează să fie deshidratate și, dacă este cazul, furajele uscate la soare care le sunt livrate în vederea prelucrării, pentru a stabili cu exactitate cantitățile respective.
(2) Obligația de cântărire sistematică a furajelor nu se aplică în cazul în care:
(a)
furajele urmează să fie deshidratate într-o instalație de deshidratare mobilă; în aceste cazuri, cantitățile livrate pot fi estimate pe baza suprafețelor însămânțate;
(b)
producția întreprinderii respective nu depășește 1 000 de tone pe an de comercializare și întreprinderea dovedește autorității competente din statul membru că nu poate utiliza echipamentul de cântărire de uz public aflat pe o rază de cinci kilometri; în aceste cazuri, cantitățile livrate pot fi determinate prin orice altă metodă aprobată în prealabil de autoritatea competentă din statul membru respectiv.
(3) Întreprinderile de prelucrare măsoară conținutul mediu de umiditate al furajelor care urmează să fie deshidratate, comparând cantitățile utilizate cu cantitățile de furaje uscate obținute.
(4) În primele zece zile lucrătoare ale fiecărui trimestru, întreprinderile de prelucrare notifică autoritatea competentă în legătură cu conținutul mediu de umiditate menționat la alineatul (3), înregistrat în trimestrul anterior la furajele pe care le-au deshidratat.”
7.
Articolul 11 se modifică după cum urmează:
(a)
la alineatul (1), al doilea paragraf se înlocuiește cu următorul text:
„Totuși, în cazul în care furajul uscat se amestecă în conformitate cu articolul 2 alineatul (5) la sediul întreprinderilor de prelucrare, prelevarea eșantioanelor și determinarea greutății se efectuează înainte de amestecare.
În cazul în care amestecarea are loc înainte sau în timpul uscării, se prelevează un eșantion după uscare; eșantionul este însoțit de o declarație în sensul că a fost prelevat dintr-un amestec, cu precizarea tipului și a denumirii aditivului, a conținutului total de substanță azotată al acestuia în substanța uscată și a ratei de incorporare în produsul finit.”;
(b)
al doilea paragraf se înlocuiește cu următorul text:
„În mod regulat, autoritățile competente prelevează eșantioane și determină greutatea a cel puțin 5 % din greutatea furajelor uscate care părăsesc întreprinderea și cel puțin 5 % din greutatea furajelor uscate amestecate în conformitate cu articolul 2 alineatul (5) pentru fiecare an de comercializare.”;
(c)
alineatul (3) se modifică după cum urmează:
(i)
la primul paragraf, termenii „amestecat la sediul său cu alte materii prime decât cele menționate la articolul 1 din Regulamentul (CE) nr. 603/95” se înlocuiesc cu „amestecat la sediul său, în sensul articolului 2 alineatul (5)”;
(ii)
la primul și al doilea paragraf, termenii „100 de tone” se înlocuiesc cu „110 tone”.
8.
La articolul 12 alineatul (1) se adaugă următoarea liniuță:
„-
produsele amestecate sau adăugate la furajele uscate și/sau măcinate de întreprindere, cu specificarea tipului și denumirii produselor, a conținutului lor total de substanță azotată în substanța uscată și a ratei de incorporare a acestora în produsele finite.”
9.
La articolul 15 se adaugă litera (e) cu următorul conținut:
„(e)
în prima lună după încheierea fiecărei perioade de șase luni, valorile conținutului mediu de umiditate înregistrat în perioada anterioară de șase luni la furajele deshidratate și notificate de întreprinderile de prelucrare în conformitate cu articolul 9 alineatul (4).”
Articolul 2
Prezentul regulament intră în vigoare la 1 aprilie 1996.
Articolul 1 alineatul (3) litera (b) se aplică începând cu prima zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 aprilie 1996.